**Referat fra**

**Generalforsamling i Kunst & Kultur Næshøj**

**mandag den 20. marts 2023 kl. 19.30 i Caféen i Folkehuset Harlev**

Dagsorden:

1. Valg af dirigent.
2. Formandens beretning.
3. Revideret regnskab.
4. Valg af bestyrelsesmedlemmer.
5. Valg af suppleant – se under punkt 4
6. Valg af revisor. På valg er Inger Graversen, som er villig til genvalg
7. Indkomne forslag:
8. Eventuelt.
9. Lodtrækning.

Efter en veloverstået fernisering af Lærke Egefjords malerier og Jytte Olsens betonfigurer med ca. 55 deltagere bød Hanne Sørensen som formand velkommen til generalforsamlingen.

**Ad 1. Valg af dirigent -**

Karen Tanggaard blev valgt som dirigent. Karen konstaterede, at der var indkaldt rettidigt til generalforsamlingen

**Ad 2. Formandens beretning**

Hanne Sørensen fortalte i sin beretning om aktiviteterne i 2022. Beretningen kan læses på hjemmesiden [www.kunstogkulturnæshøj.dk](http://www.kunstogkulturnæshøj.dk).

Beretningen blev godkendt.

**Ad 3**. **Revideret regnskab**

Kassereren, Hanne Sørensen gennemgik regnskabet.

Indtægterne er kontingent fra foreningens 83 medlemmer samt provision af salg af værker af udstillere. Der havde i 2021 på grund af corona-nedlukningen været færre udgifter til indkøb af kunst og arrangementer end normalt. Det er der rettet op på i 2022, og dermed større udgift til indkøb af kunst og arrangementer end i 2021.

Årets resultat er et underskud på 10.270 kr, men fortsat en kapital, som ved årets udgang var 8.575 kr.

Der var ingen spørgsmål til regnskabet.

Regnskabet blev godkendt.

**Ad. 4. Valg af bestyrelsesmedlemmer**

På valg var Kirsten Meinicke, Gunver Madsen og Susanne Boutrup. Alle blev genvalgt for to år.

**Ad 5**. **Valg af suppleant**

Anne Lyager blev genvalgt som suppleant.

**Ad 6**. **Valg af revisor**

Inger Graversen blev genvalgt som revisor.

**Ad 7. Indkomne forslag**

Ingen.

**Ad 8. Eventuelt.**

Anne Lyager fik overrakt seks flasker vin for at have skaffet seks nye medlemmer, og Elly Sørensen fik overrakt en flaske vin for at have skaffet et nyt medlem.

Efter generalforsamlingen kunne der betales kontingent for 2023.

**Ad. 9** **Lodtrækning**

**Kunstner Medl. nr. og navn\_\_\_\_\_\_\_\_\_\_**

1. Wonderfuæ life Tina Pontoppidan 5 Kirsten Elvstrøm
2. Kvindespor Pia Lillback Clausen 75 Rikke Sort
3. Månestrålen Jonna Kessel 34 Hanne Sørensen
4. Katedral Jonna Kessel 11 Ulla Rosendahl
5. Montezumas castle Inge Hedegaard 68 Connie Kristensen
6. Stille morgen Susanne Hornemann 16 Else Christensen
7. Blade, beton og skyer Kasper Pihl 19 Else Skjødt Madsen
8. Maske Birgitte Pihl 18 Harlev/Framlev Grundejerf.
9. Blå vase Tove Lundby 33 Karen Kragh Sørensen
10. Cirkel krukke Tove Lundby 41 Rigmor Holm
11. Fad fra Glizzart Lizzie Rasmussen 56 Inge C. Pedersen
12. Halskæde Dorthe Jensen 49 Anne Marie Jensen
13. Fru Harlev 2 Irene Søgaard 77 Birthe Thomsen
14. Vase med tur Irene Søgaard 24 Annemarie Pedersen
15. 2 Racekatte Irene Søgaard 52 Karin Larsen
16. Speedberg skulptur Art Expo 60 Ingelise Momme

***Der blev yderligere udtrukket***:

Medlemmer nr. 23, 80, 51 og 26, som alle afstod fra at modtage kunst i år, samt

Medlemmer nr. 39, 63 og 4, som ikke var til stede og ikke havde afleveret fuldmagt.

**Efter den ordinære udtrækning, blev der yderligere udtrukket:**

Keramik engel af Tove Lundby: 3 Susanne Boutrup

Keramik engel af Tove Lundby: 25 Inger Graversen

Keramik vase af Tove Lundby: 2 Annette Bjerrum

Keramik kærestepar af Irene Søgaard: 30 Anne Steffensen

Ved disse fire sidste små gevinster mister man ikke noget lod.

Herefter erklærede Karen Tanggaard generalforsamlingen for slut, og takkede forsamlingen for god ro og orden samt bestyrelsen for godt arbejde. En særlig tak blev givet til Hanne Sørensen for hendes arbejde som formand.

Ordet gik derefter videre til formanden, som returnerede en stor tak til Karen Tanggaard for hendes indsats som ordstyrer og afslutningsvis erindrede om, at næste fernisering er tirsdag den 2. maj 2023 og kulturaftenen med Lærke Egefjord den 9. november 2023.